《和魏公再用韵勉子孙学》
宋代·孙应时

儒家乃何事，驾言圣门归，
万古江河流，三春卉木菲。
忍将少年意，负此白日晖。
拱把得封植，要看四士转。
东山公别墅，明湖照檐扉。
尘嚣澹一洗，六籍真可依。
城南拜新作，妙墨龙蛇飞。
著鞭继家声，临岐莫依违。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。